“บล.ดีบีเอส” คว้ารางวัลงาน “International Finance Awards 2022”
“บล.ดีบีเอส” คว้ารางวัล Best Securities Trading House Thailand 2022 จาก International Finance Awards 2022 ตอกย้ำความน่าเชื่อถือและการันตีผลงานธุรกิจค้าหลักทรัพย์ในประเทศ เทียบชั้นมาตรฐานสากล
“บล.ดีบีเอส” คว้ารางวัล Best Securities Trading House Thailand 2022 จาก International Finance Awards 2022 ตอกย้ำความน่าเชื่อถือและการันตีผลงานธุรกิจค้าหลักทรัพย์ในประเทศ เทียบชั้นมาตรฐานสากล
11 ก.ค. 2565

นางนริศรา วิเศษโกสิน กรรมการบริหารอาวุโส ฝ่ายค้าหลักทรัพย์สถาบัน และนางสาวจันทร์เพ็ญ ศิริธนารัตนกุล กรรมการบริหารอาวุโส ฝ่ายวิจัยหลักทรัพย์ บริษัทหลักทรัพย์ ดีบีเอส วิคเคอร์ส (ประเทศไทย) จำกัด กล่าวว่า บริษัทได้รับรางวัล “Best Securities Trading House Thailand 2022” จาก International Finance Awards 2022 ซึ่งรางวัลดังกล่าว สะท้อนถึงความน่าเชื่อถือและมีมาตรฐานเป็นที่ยอมรับในระดับสากล สามารถการันตีผลงานการดำเนินธุรกิจค้าหลักทรัพย์ในประเทศของบริษัทได้เป็นอย่างดี
สำหรับ บล.ดีบีเอส วิคเคอร์ส ดำเนินธุรกิจภายใต้หลักธรรมาภิบาล มุ่งมั่นพัฒนาผลิตภัณฑ์และให้บริการทางด้านธุรกิจค้าหลักทรัพย์ โดยคำนึงถึงประโยชน์ของผู้มีส่วนได้เสียทุกกลุ่ม ให้บริการแบบมืออาชีพ เป็นที่ยอมรับในระดับสากล รางวัลนี้ถือเป็นความภาคภูมิใจของบริษัทและทีมงานทุกคนในองค์กร
ขณะเดียวกัน ทริสเรทติ้ง ได้ประกาศคงอันดับเครดิตองค์กรของ บล.ดีบีเอส วิคเคอร์ส ที่ระดับ AAA ด้วยแนวโน้มอันดับเครดิต Stable หรือ คงที่ โดยอันดับเครดิตสะท้อนถึงสถานะของบริษัทในการเป็นบริษัทย่อยที่มีความสำคัญเชิงกลยุทธ์ในระดับสูงของ DBS Group
ทั้งนี้ทริสเรทติ้งประเมินว่า บล.ดีบีเอส วิคเคอร์ส มีสถานะเป็นบริษัทย่อยที่มีความสำคัญเชิงกลยุทธ์ในระดับสูงของ DBS Group ดำรงสถานะเป็นหน่วยธุรกิจที่สำคัญของ DBS Group ในการให้บริการนายหน้าซื้อขายหลักทรัพย์แก่ลูกค้าในเครือข่ายของกลุ่มและบริษัทในเครือในประเทศไทย บริษัทยังคงมีความเชื่อมโยงที่แข็งแกร่งกับกลุ่มสะท้อนให้เห็นจากการแนะนำลูกค้าและความร่วมมือภายในกลุ่ม นอกจากนี้ บริษัทยังนำกลยุทธ์และเป้าหมายทางการเงินของ DBS Group มาปรับใช้ และยังต่อยอดความแข็งแกร่งในธุรกิจธนกิจ (Private Banking) ของ DBS Bank ด้วย เพื่อสร้างประโยชน์ในธุรกิจบริหารความมั่งคั่ง (Wealth Management)
สำหรับแนวโน้มอันดับเครดิต Stable หรือ คงที่ สะท้อนถึงการคาดการณ์ของทริสเรทติ้งว่า บริษัทจะยังคงสถานะในการเป็นบริษัทย่อยที่มีความสำคัญเชิงกลยุทธ์ในระดับสูงของ DBS Group และจะยังคงดำเนินงานโดยเป็นส่วนที่สำคัญในธุรกิจหลักทรัพย์ของ DBS Group ในภูมิภาคเอเชียอย่างต่อเนื่องต่อไป